यहाँ सामान्य तीन खालका मुख्य रोजगारीहरू हुन्छन्: अकुशल जागिर, कुशल जागिर र व्यावसायिक जागिर । बेग्लाबेग्लै जागिरका लागि भिन्नाभिन्नै तहको क्षमता र तालिम चाहिन्छ ।
अदक्ष वा सुरूवाती जागिरलाई थोरै तालिम वा अनुभव चाहिन्छ । यस्ता कामका उदाहरणहरूमा होटलको भण्डारे, चमेनागृहमा सेवक, चौकिदार, खाद्य–दोकानमा भण्डारण गर्ने मानिस पर्छन् । यस्ता कामका लागि राम्रो स्तरको अंग्रेजी चाहिन्न । अंग्रेजी पढिरहेका र अन्य शिप सिकिरहेको अवस्थामा धेरै शरणार्थीले यस्तै काम गर्छन् ।
कुशल जागिरका लागि तालिम र उच्च स्तरको अंग्रेजी चाहिन्छ । यस्ता कामका उदाहरणहरूमा गाडी मर्मत गर्ने कालिगड, श्रृंगार गर्ने, कम्प्युटर–प्राविधिक, नर्सिङ–सहायक पर्छन् । कुनै कुशल काम गर्नका लागि अनुमति–पत्र आवश्यक पर्न सक्छ । तपाईंले आफ्नो देशमा पाएको अनुमति–पत्रलाई यहाँ मान्य हुँदैन । तपाईंले अंग्रेजी अध्ययन गरी अमेरिकामै तालिम पाएपछि आफू बसेको राज्यबाट अनुमति प्राप्त गर्न सक्नुहुन्छ ।
व्यावसायिक जागिरका लागि कलेजको शिक्षा प्राप्त गरेको, धेरै राम्रो अंग्रेजी भएको र उच्च तहको शिप भएको हुनुपर्छ । यसका उदाहरण: शिक्षक, परिचारिका (नर्स), इन्जिनियर, वैज्ञानिक, लेखापाल (अकाउन्टेन्ट), लाइब्रेरियन हुन् । तपाईं आफ्नो देशमा यस्तै काम गरेको र यस क्षेत्रको अनुमति–पत्र (लाइसेन्स) भएको व्यक्ति भए पनि यहाँ थप अध्ययन गर्नुपर्ने र यहाँ त्यस्तै कामका लागि यहाँ परीक्षामा सामेल भएर अर्को अनुमति–पत्र लिनु पर्ने हुन सक्छ ।